[bookmark: _Toc33947983][bookmark: _Toc418775211]UGOVOR O JAVNOJ NABAVCI

Ovaj ugovor zaključen je između:

Naručioca „Komunalne usluge“ d.o.o. Podgorica sa sjedištem u Podgorici, ulica Zetskih vladara b.b., PIB: 02407523, Broj računa: 510–1040-24, Naziv banke: CKB banka AD Podgorica, koga zastupa Izvršna direktorica Vesna Popović, (u daljem tekstu: Naručilac)
i
Ponuđača ,,La Collina” d.o.o. Podgorica sa sjedištem u Podgorici, ulica Dušana Milutinovića bb, PIB: 03000168, Broj računa: 565-335-52, Naziv banke: Lovćen banka AD Podgorica, koga zastupa Izvršni direktor Vladan Brnović, (u daljem tekstu: Dobavljač).

OSNOV UGOVORA:

Zahtjev za dostavljanje ponuda za jednostavne nabavke za nabavku robe – Drajveri za svjetiljke za javnu rasvjetu, šifra postupka: 42959 od 07.03.2023. godine.
Ponuda ponuđača “La Collina” d.o.o. Podgorica, šifra ponude na ESJN 49603 od 11.03.2023. godine, podnijeta u 13:18h.. 
Broj i datum Obavještenja o ishodu postupka jednostavne nabavke: 06/23-1561 od 14.03.2023. godine. 

PREDMET UGOVORA

Član 1

Predmet ovog ugovora je nabavka robe Drajveri za svjetiljke za javnu rasvjetu za potrebe Naručioca „Komunalne usluge“ d.o.o. Podgorica, po sprovedenom postupku jednostavne nabavke.

Član 2

Dobavljač se obavezuje da Naručiocu isporuči, a Naručilac se obavezuje da zvanično preuzme i plati Dobavljaču vrijednost robe prema prihvaćenoj cijeni iz Ponude, šifra br. 49603 od 11.03.2023. godine, podnesenoj po Zahtjevu za dostavljanje ponuda za jednostavne nabavke, šifra postupka 42959 od 07.03.2023. godine.

CIJENA I NAČIN PLAĆANJA

Član 3

Ukupna vrijednost robe po jediničnoj cijeni, prema prihvaćenoj ponudi šifra br. 49603 od 11.03.2023. godine, iznosi 190,60 eura bez uračunatog PDV-a, dok cijena PDV-a iznosi 40,026 eura, a ukupna vrijednost Ugovora se određuje na procijenjenu vrijednost predmetne nabavke u iznosu od 24.990,00 eura.



Član 4

Ugovorne strane su saglasne da će Naručilac isplatiti ugovorenu cijenu na žiro račun Dobavljača, virmanski, u roku od 60 dana od dana isporuke robe i uredno dostavljene fakture.
Sve uplate se vrše u korist žiro računa 565-335-52 kod Lovćen banke AD Podgorica.

ROK, GARANTNI ROK, NAČIN I MJESTO IZVRŠENJA UGOVORA

Član 5

Rok izvršenja ugovora je 365 (tristotinešezdesetpet) dana od dana zaključivanja ugovora, ili do dostizanja procijenjene vrijednosti nabavke.
Garantni rok je 36 mjeseci.
Način isporuke su sukcesivne isporuke po potrebe Naručioca, u roku od 3 (tri) dana od pismenog zahtjeva Naručioca.  
Mjesto izvršenja ugovora je FCO magacin Naručioca u ulici Zetskih vladara bb, Podgorica. 

RASKID UGOVORA

Član 6

Ugovorne strane su saglasne da do raskida ovog Ugovora može doći ako Dobavljač ne bude izvršio svoju obavezu u roku iz člana 5 ovog Ugovora, i u slučaju kada Naručilac ustanovi da kvalitet robe koja je predmet ovog ugovora ili način na koji se isporučuje, odstupa od traženog, odnosno ponuđenog kvaliteta iz ponude Dobavljača.

PRIMJENA PROPISA

Član 7

Za pitanja koja nijesu regulisana ovim ugovorom primjenjuju se odredbe Zakona o obligacionim odnosima.

SUDSKA NADLEŽNOST

Član 8

Ugovorne strane su saglasne da eventualne sporove povodom ovog ugovora rješavaju sporazumno. U protivnom, ugovara se nadležnost suda u Podgorici.

ANTIKORUPCIJSKA KLAUZULA
Član 9
[bookmark: _GoBack]Ugovor o javnoj nabavci koji je zaključen uz kršenje antikorupcijskog pravila u smislu Zakona o javnim nabavkama (“Službeni list CG”, broj 011/23 od 27.01.2023. godine) ništav je.
Ovaj ugovor stupa na snagu i proizvodi pravno dejstvo danom zaključivanja od strane obje ugovorne strane.                                                
PRIMJERCI UGOVORA

Član 10

Ovaj ugovor je pravno valjano zaključen i potpisan od dolje navedenih ovlašćenih zakonskih zastupnika strana ugovora i sačinjen je u 4 (četiri) istovjetnih primjeraka, od kojih su po 2 (dva) primjerka za Naručioca i  Dobavljača.

 _____________________________		                          _____________________________
                Vesna Popović                                                                            Vladan Brnović

